Reial Club Deportiu Espanyol de Barcelona

O **Reial Club Deportiu Espanyol de Barcelona S.A.D.**, coñecido como **Espanyol**, é un club de fútbol español fundado na cidade de Barcelona, en Cataluña, e que actualmente ten a súa sede social en Cornellà de Llobregat. Xoga na Primeira División Española.

Foi fundado en 1900 por un grupo de universitarios cataláns cuxo presidente foi Angel Rodríguez Ruiz. Naceu baixo o nome de Sociedade Española de Football debido a que todos as súas componenetes eran cataláns ou do resto de España, en contraposición con algúns equipos formados na súa maioría por estranxeiros como o FC Barcelona.

O club xogou 80 tempadas en Primeira e 5 en Segunda División. Entre os seus títulos figuran catro Copas do Rei e tamén foi subcampión da Copa da UEFA en dúas ocasións.

## Uniforme 
* **Uniforme titular:** Camiseta a franxas grosas brancas e azuis, pantalón azul e medias brancas cunha franxa azul. 
* **Uniforme alternativo:** Camiseta negra cunha franxa horizontal gris, pantalón negro e medias negras con raias grises.

## Estadio 
[miniatura|dereita|300px|[RCDE Stadium]]

Actualmente o club xoga os seus partidos no **RCDE Stadium**, ata 2014 coñecido como **Estadi Cornellà-El Prat**. Antes de usar estas instalacións xogou de alugueiro no Olímpic Lluís Companys e antes o seu campo foi o de Sarrià ata 1997.

O club xogou o 31 de maio de 2009 o seu último encontro no Estadi Olímpic Lluís Companys, alugado polo Concello de Barcelona. O novo estadio inaugurouse o 2 de agosto de 2009. O RCDE Stadium é un dos máis modernos de Europa. Unha das súas características é o feito de que todos os afeccionados (40.500 prazas) están cubertos, só nas esquinas hai un pequeno sector de público que non o está. Este estadio ten a cualificación de estadio UEFA de 6 estrelas.

## Datos do club 
* **Tempadas en 1ª**: 80
* **Tempadas en 2ª**: 5 (incluída a 2020/21)
* **Tempadas en 2ªB**: 0
* **Tempadas en 3ª**: 0
* **Mellor clasificación na liga**: 3º (tempadas: 32-33, 66-67 e 86-87)
* **Peor clasificación na liga**: 20º (tempada 2019-20)
* **Clasificación histórica de Primeira División**: 6º

## Xogadores 
### Cadro actual 
*Actualizado a 6 de setembro de 2013.*

* Os xogadores con dorsais superiores ao 25 son, para todos os efectos, xogadores do RCD Espanyol B e como talles, poderán compaxinar partidos co primeiro e segundo equipo. Como esixen as normas da LFP, os xogadores do primeiro persoal deberán levar os dorsais do 1 ao 25. Do 26 en diante serán xogadores do equipo filial. 

## Palmarés 
### Torneos rexionais 
* **Copa Macaya (1)**: 1902-1903
* **Campionato de Cataluña (8)**: 1903-1904, 1911-1912, 1914-1915, 1917-1918, 1928-1929, 1932-1933, 1936-1937, 1939-1940
* **Copa Catalunya (4)**: 1994-1995, 1995-1996, 1998-1999, 2005-2006.

### Torneos nacionais 
* **Copa do Rei (4):** 1929, 1940, 2000, 2006.
* **Segunda División de España (1):** 1993-94

### Torneos internacionais 
* Subcampión da Copa da UEFA (2): 1988, 2007.

### Torneos amigables 
* Trofeo Ciutat de Barcelona (19): 1975, 1977, 1978, 1979, 1981, 1984, 1986, 1987, 1990, 1996, 1997, 1998, 2000, 2001, 2004, 2006, 2007, 2008, 2010
* Trofeo Ciutat de Lleida (2): 2001, 2002
* Trofeo Costa Brava (2): 2002, 2009
* Trofeo Ramón de Carranza (2): 1973, 2010
* Trofeo Festa d'Elx (1): 1966
* Trofeo Ciudad de Zaragoza (1): 1980
* Trofeo Costa del Sol (1): 1967
* Trofeo Ciudad de Valladolid (1): 1978
* Trofeo Ibérico (1): 1978
* Trofeo Ciudad de la Línea (1): 1975
* Trofeo Ciutat de Terrassa (1): 2006
* Trofeo Internacional de la Gamba Palamós (1): 2008
* Trofeo Vila de Palamós (1): 2010
* Trofeo Ciutat de Tarragona (1): 2010

## Filial 
O equipo filial do Espanyol é o Reial Club Deportiu Espanyol B, fundado en 1981 e que actualmente xoga na Segunda División B.

## Véxase tamén 
### Ligazóns externas 
* Páxina oficial do club